AfriForum sal Mkhize se regulasies teenstaan | Maroela Media
AfriForum sal Mkhize se regulasies teenstaan
AfriForum sal dr. Zweli Mkhize, die minister van gesondheid, se voorgestelde regulasies vir die toesig en beheer van aanmeldbare mediese toestande beveg. Dié voorgestelde regulasies sal verreikende magte aan die minister toeken wanneer die nasionale ramptoestand uiteindelik verstryk.
Indien die kabinet dit goedkeur, sal die gewysigde regulasies aan Mkhize die mag gee om in die toekoms dieselfde soort streng beperkings toe te pas as wat die regering ingevolge die Wet op Rampbestuur in reaksie op die Covid-19-pandemie ingestel het, maar vir enige siekte wat as 'n groot bedreiging vir die publiek beskou word.
Van dié magte sluit in dat Mkhize sowel reis tussen provinsies of distrikte as openbare samekomste mag verbied, 'n aandklokreël mag instel, onderwysinstellings mag sluit en mense onder verpligte kwarantyn mag plaas deur bloot 'n kennisgewing in die Staatskoerant te publiseer.
"Die rampspoedige wyse waarop die regering die Covid-19-pandemie hanteer het, dien as genoegsame bewys dat die staat nie soveel mag oor burgers behoort te hê nie," sê Natasha Venter, bestuurder van Veldtogte by AfriForum. "Nóg minder moet hierdie mag in een minister gesetel word. AfriForum sal die regulasies teenstaan as dit deur die kabinet aanvaar word. Mense kan en moet verantwoordelikheid vir hul eie gesondheid neem. Ons kan nie in die toekoms enige verdere irrasionele inperkingsregulasies deur die regering bekostig nie."
koronavirus Zweli Mkhize
Twee beseer tydens aanval by Addo-gastehuis
Klag ingedien oor EFF se "Kill the Boer"-lied op Senekal
En die komuniste seevier!!!! Genoeg is nou genoeg.!!! Los ons uit!!
Aan almal wat voorspel het dat die grendelstaat regulasies sprekend is van hoe die anc eintlik wil regeer……..baie geluk, julle was in die kol!!!
Ongelukkig is die ANC se magsvergryp hier om te bly!
Die ministers in die regering is aanmatigend en arrogant. Hulle wil als van mens se lewens beheer en nee dit sal nie werk nie.